stanford-oval/wikipedia huggingface dataset:
איסטיודקטילוס
מאפיינים

האיסטיודקטילוס היה פטרוזאור גדול בעל מוטת כנפיים של 4.3-5 מטרים, גדול יותר מאלבטרוס נודד והייתה לו גולגולת ארוכה מאוד משולשת שבורה. מדידה משוערת של אורך הגולגולת מעלה שהגיעה ל-56 ס"מ, אם כי כמה חוקרים סוברים שההערכה מופרזת והייתה קרובה יותר לאורך 46 ס"מ. גולגולת זו הייתה בעלת בסיס גבוה מאוד ודמתה למקור של קלאו או טוקן אך מחודדת בקצוות שהסתיימו במספר שיניים דמויי אזמל. העיניים בלטו מבסיס הראש ועוגנו בשרירים מיוחדים. כמו מרבית הפטרוזאורים הוא הכיל שערות עדינות על גופו והיה בעל שרירי כנפיים שיכלו להינעל כדי לדאות ביעילות.
פטרוזאור זה דמה במראהו לאורניתוכיירוס אך היה בעל ראש מוגבה יותר ובעל פחות שיניים. במשך שנים חשבו שהוא צד בדומה לאנפות או לגזרנים בטבילת ראש במים ושליית דגים. עם זאת המבנה של שיניו דמו לשיניים חותכות כמו אלה של כריש הסיגר וייתכן שהותאמו לאכילת נבלות, כך שהפטרוזאור אולי ניזון מנבלות כמו נשרים.
למרות שלא ניזון מדגים נראה ממאובנים שהוא התגלה בסמוך למקווי מים מתוקים ולחופי ימים.
אילון נופר

| --- | --- |

 לידה:  11 בפברואר 1971 (בת 53) ניו יורק, ארצות הברית 
 שם לידה:  אילנה רולניק 
 מדינה:  ישראל 
 
אילון נופר (נולדה כאילנה רולניק ב-11 בפברואר 1971) היא מנהלת אמנותית, כוריאוגרפית ועיתונאית, ממייסדי ויוצרי להקת "מיומנה".
ביוגרפיה

נולדה בניו יורק, הבכורה מבין שלוש אחיות. הוריה עסקו בהוראה. בגיל 6 עלתה לישראל עם משפחתה. למדה בבית הספר כצנלסון כפר סבא והחלה את דרכה כמתעמלת ואצנית למרחקים ארוכים. בגיל 12 שינתה את שמה מאילנה לאילון. בגיל 15 עזבה את בית הספר לקיבוץ מעלה החמישה כילדת חוץ שם החלה לנגן על מערכת תופים. בכיתה י"א חזרה לכצנלסון להשלים את לימודיה במגמת מוזיקה. בגיל 15 כתבה עם אמהּ את המחזמר "משחקים בגן" שהועלה בהיכל התרבות כפר סבא. נופר המשיכה ללימודי צילום ועריכה אצל הבמאי שלום הררי ועסקה בעריכה ודוקומנטציה מספר שנים. מאוחר יותר התמחתה בכלי הקשה, מוזיקה אוריינטלית וריקודי בטן בישראל ומחוצה לה, הייתה חברת אנסמבל על-עול של יאיר דלאל יחד סיירו מספר שנים בעולם ואף הקליטו אלבום באולפני ריינבו בנורווגיה שם נולד הרעיון להקים להקה משלה.
בשנת 1996, הייתה מייסדת שותפה של להקת מיומנה ומנהלת אמנותית יחד עם שותפה דאז בועז ברמן. בין השנים 1996 - 2017 הייתה שותפה לבימוי, עיצוב תנועה והלחנה של מופעי מיומנה השונים.
לאורך השנים הלהקה זכתה בפרסים שונים ביניהם את פרס התיאטרון לאירוע הבולט בתחום אמנויות הבמה לשנת 2001.
בשנת 2017 הייתה שותפה ליצירה של מופע הקברט "לילה אחד באפריל" עם קרן פלס ואמיר דדון שהוצג בהבימה. בנוסף ניהלה אמנותית את מוזס פרוג'קט ואת המופע "לא לבד" של חנן בן ארי.
משנת 2018, מלווה את תיאטרון הילדים הישראלי בתפקידי ניהול אמנותי, בימוי, הלחנה וכוריאוגרפיה להצגות "תירס חם בים בם", "שמוליקיפוד" ו"פיטר הארנב".
בשנת 2010 יצגה את ארגון קומן (SUSAN G. KOMEN), הפועל להגברת המודעות והערנות למלחמה בסרטן השד ותומך במחקר ופיתוח תרופות למניעת המחלה.
במאי 2019 השתתפה בקמפיין של קרייזי ליין להעצמה נשית, תחת הסלוגן “מי שאת – זה מה שיפה בך!” יחד עם גלית גוטמן, דנה ספקטור, ננה שרייר ונורית גורדון.
קריירה בטלוויזיה ובעיתונות

בשנת 2013 שודר בערוץ 13 הסרט "זמן שקוף" בבימויה של גלי מאירי. הסרט ליווה את נופר בהתמודדותה עם מחלת הסרטן.
בשנת 2008 שודר בערוץ 8 הסרט "להיות מיומנה" בבימויו של דרור מורה. הסרט ליווה את מייסדי להקת מיומנה עד הבכורה להופעה be באוף ברודוויי, ניו יורק בשנת 2007.
בשנת 2012 השתתפה נופר בדוקו-ריאליטי "מחוברים+".
בשנת 2013 השתתפה כשופטת בתוכנית "המיזם" בהנחיית אברי גלעד.
משנת 2015 עד שנת 2020 כתבה טור חודשי בירחון "ליידי גלובס", ובנוסף שימשה כעיתונאית מראיינת.
חיים אישיים

בשנת 2005 גילתה נופר שהיא, כמו סבתהּ, אמהּ ואחותה הצעירה, נשאית של הגן BRCA1. היא אובחנה כחולת סרטן מסוג טריפל נגטיב, עברה ניתוח, כימותרפיה והקרנות עד להחלמה מלאה. בשנת 2020 אובחנה שוב בסרטן שד מאותו הסוג ובחרה לעשות כריתת שדיים ללא שחזור.
באוקטובר 2020, חודש המודעות לסרטן השד, יזמה צילום לעיתון "לאשה" לתמונת השער כסמל לאומץ ולנחישות.
נופר התחתנה בגיל 19 והתגרשה בגיל 21. היא מתגוררת בתל אביב.
הערות שוליים

↑  מיומנה - המייסדים, אתר רשמי
↑  תמי שמש קריץ, ‏בגוף אני מבינה, באתר גלובס, 3 בפברואר 2015
↑  חגית פלג רותם, ‏"Game on": האם הבלט הישראלי ומיומנה מספקים את הסחורה?, באתר גלובס, 21 בספטמבר 2014
↑  רוני דורי, "מיומנה": יש כבוד, באתר הארץ, 22 במאי 2009
↑  פרס המופע ל"מיומנה", באתר וואלה, 3 במרץ 2000
↑  לילה אחד באפריל, הבימה, https://www.habima.co.il/wp-content/uploads/2017/03/laila-145x245.pdf
↑  תירס חם, הארץ https://www.haaretz.co.il/kids/kids-shows/event-1.3465256
↑  סרטן השד: ארגון KOMEN השיק פעילותו בארץ, באתר ynet, 6 ביולי 2010
↑  תיהי מי שאת, https://rootavor.com/תהיי-מי-שאת-גלית-גוטמן-בקמפיין-העצמה-נש/
↑  זמן שקוף, https://filmdiy.app.movie-discovery.com/movie/transperant-time-he/537
↑  אתר הבמה, מדור קולנוע http://www.habama.co.il/Pages/Event.aspx?Subj=4&Area=1&EventId=28728
↑  תחושות בטן: כוכבי "מחוברים +" חושפים הכל, באתר Xnet‏
↑  ראיון עם אורלי וילנאי https:// https://www.globes.co.il/news/article.aspx?did=1001226938
↑  אילון נופר, ‏מתי כבר תהיי כמו כולם, באתר גלובס, 7 ביוני 2019
↑  ,Flat and fierce, Reuters https://www.reuters.com/article/israel-health-breast-cancer-int/flat-and-fierce-israeli-breast-cancer-survivor-celebrates-scars-topless-idUSKBN27D1H8
↑  אילון נופר: פחדתי להיפרד מהשדיים, אך אני עדיין אישה מושלמת, באתר Xnet‏, 19 באוקטובר 2020
| --- | --- |
בקרת זהויות :  VIAF: 1310163706542129420242   WorldCat (עם VIAF): 1310163706542129420242
איגור קורובוב

| --- | --- |
איגור קורובוב, 7 באוקטובר 2018
איגור קורובוב, 7 באוקטובר 2018
 לידה:  3 באוגוסט 1956 ויאזמה
 פטירה:  21 בנובמבר 2018 (בגיל 62) מוסקבה
 מקום קבורה:  בית העלמין טרויקורובסקי במוסקבה
 מדינה:  רוסיה 
 השכלה:  Stavropol Higher Military Aviation School of Pilots and Navigators PVO  Military Diplomatic Academy of Moscow  האקדמיה הצבאית של המטכ"ל של צבא רוסיה 
 השתייכות:   הכוחות המזוינים של הפדרציה הרוסית
 תקופת הפעילות:  1973–2018 (כ־45 שנים)
 דרגה:  קולונל גנרל
 תפקידים בשירות
 ראש המודיעין הצבאי הרוסי  סגן ראש המודיעין הצבאי הרוסי לענייני מודיעין אסטרטגי
 פעולות ומבצעים
 משבר קרים 2014  המעורבות הרוסית במלחמת האזרחים בסוריה  סיפוח חצי האי קרים (2014) 
 עיטורים
 מסדר אלכסנדר נבסקי מסדר הגבורה
 
איגור קורובוב ביום מינויו לראשות המודיעין הצבאי הרוסי.
קולונל גנרל איגור ולנטינוביץ' קורובוב (ברוסית: Игорь Валентинович Коробов)‏ (3 באוגוסט 1956 - 21 בנובמבר 2018) היה קולונל גנרל רוסי, ראש המודיעין הצבאי הרוסי וסגן הרמטכ"ל הרוסי מאז ה-2 בפברואר 2016 ועד מותו ב-21 בנובמבר 2018, לאחר מאבק במחלה קשה.
ביוגרפיה

בשנת 1973 למד קורובוב במכון לתעופה בסטברופול, בבית הספר לטייסים ומפעילי מערכות נ"מ. בנובמבר 1977 שירת בחיל הנ"מ, בגדוד התעופה סובורוב מס' 518 שהוצב בשדה התעופה טלאגי שבארכנגלסק. ב-1980 הועבר לשירות במודיעין הצבאי והשלים את השכלתו באקדמיה הצבאית הדיפלומטית של משרד ההגנה הרוסי.
הוא עמד בראש המודיעין האסטרטגי הצבאי וניהל את המינהל לדוקטרינות אסטרטגיות וחימוש.
לאחר מותו הפתאומי של איגור סרגון היה קורובוב המועמד המוביל מבין ארבעת סגני ראש המודיעין הצבאי לכהן כיורשו וראש המודיעין הצבאי החדש בשל מיעוט הופעותיו בתקשורת, וחשאיותו. הוא התמנה על פי צו נשיאותי של ולדימיר פוטין לראש אגף המודיעין במטה הכללי של הכוחות המזוינים של הפדרציה הרוסית בפברואר 2016 והיה לראש סוכנות הביון הצבאית. במסגרת תפקידו ניהל את מבצעי המודיעין הצבאי בסוריה ואת מבצעי התיאום בין גופי איסוף המודיעין לבין הכוחות למבעים מיוחדים, בעת ביצוע משימות במסגרת המעורבות הרוסית במלחמת האזרחים בסוריה.
ב-26 בדצמבר 2016 צורף על ידי ארצות הברית לרשימת הסנקציות שהוטלו על אישים בכירים ברוסיה, בעקבות שורת צעדים שארצות הברית ביצעה בעקבות החשד שלה למעורבות הרוסית בבחירות 2016.
ב-27 וב-28 בינואר 2018 ערך ביקור בארצות הברית, יחד עם מנהל שירות הביטחון הפדרלי אלכסנדר בורטניקוב ומנהל סוכנות הביון הרוסית סרגיי נארישקין ונפגש בוושינגטון עם ראש CIA מייק פומפאו ויחד דנו בסכנות האפשריות של חזרת ארגון המדינה האסלאמית ובדרכי ההתמודדות לאפשרות שכזו. זו הייתה הפגישה הראשונה מסוגה בין ראשי השירותים החשאיים של רוסיה וארצות הברית
בנובמבר 2018 נפטר ממחלה קשה. במותו הותיר אישה ו-2 בנות.
במהלך שירותו בצבא רוסיה ובמשרד ההגנה הרוסי עוטר בשלל עיטורים ממלכתיים, לרבות תואר גיבור רוסיה שהוענק לו ב-2017.
הערות שוליים

↑  см. сайт Министерства Обороны РФ
↑  Скончался начальник ГРУ Игорь Коробов
↑  Белов С.Встал в разведку // רוסיסקאיה גאזטה — Столичный выпуск № 6889 (21). 02.02.2016
↑  Новым начальником ГРУ назначен генерал Игорь Коробов. // Lenta.ru
↑  WHAT PUTIN’S SECURITY APPOINTMENTS SAY ABOUT HOW RUSSIA WORKS
↑  «Назначение генерала Коробова многое говорит о приоритетах в деятельности ГРУ»
↑  Министр обороны Российской Федерации генерал армии Сергей Шойгу вручил личный штандарт начальника Главного управления Генштаба ВС РФ генерал-лейтенанту Игорю Коробову. // Сайт Министерства обороны Российской Федерации.
↑  Начальником ГРУ назначен генерал-лейтенант Коробов. // «РИА Новости». 2.2.2016.
↑  Министр обороны Российской Федерации генерал армии Сергей Шойгу вручил личный штандарт начальника Главного управления Генштаба ВС РФ генерал-лейтенанту Игорю Коробову
↑  США ввели новые санкции против России // Сайт «РИА Новости». 29.12.2016.
↑  CAATSA Section 231: «Addition of 33 Entities and Individuals to the List of Specified Persons and Imposition of Sanctions on the Equipment Development Department» // אתר מחלקת המדינה. 20.09.2018.
↑  Коррера, Сергей Горяшко, Гордон. "Директор ЦРУ раскрыл тему тайной встречи с главами российских разведок". BBC Русская служба.
| 0 | 1 | 2 |
| --- | --- | --- |
| הקודם: איגור סרגון | ראש המודיעין הצבאי הרוסי    2 בפברואר 2016 - 21 בנובמבר 2018  | הבא: איגור קוסטיוקוב |
| --- | --- |
בקרת זהויות :  PLWABN: 9810691968905606  GND: 1172103518  VIAF: 1854154329452326970002   WorldCat (עם VIAF): 1854154329452326970002
איגור קונשנקוב

| --- | --- |

 לידה:  15 במאי 1966 (בן 58) קישינב, מולדובה
 מדינה:  רוסיה, ברית המועצות 
 השכלה:  Military Academy of Air and Space Defense 
 השתייכות:   הכוחות המזוינים של הפדרציה הרוסית
 תקופת הפעילות:  מ-1998
 דרגה:  לוטננט גנרל
 תפקידים בשירות
 דובר המחוז הצבאי של צפון הקווקז  דובר צבא היבשה  דובר משרד ההגנה הרוסי
 פעולות ומבצעים
 מלחמת צ'צ'ניה השנייה מלחמת גאורגיה–רוסיה המבצע הרוסי בסוריה
 עיטורים
 עיטור הידידות (רוסיה)  Medal "For Distinction in Military Service", 2nd class  Honored Military Specialist of the Russian Federation  Medal for distinguished military service, 3rd class  Medal for military valour, 2nd class  Medal for distinguished military service, 2nd class  מדליית המערכה הצבאית בסוריה  Order of Merit  מדליה להצטיינות בשירות הצבאי  מדליה להצטיינות בשירות הצבאי  Medal In Commemoration of the Three Billionth Ton of Crude Oil Production in Tatarstan  מדליית הגבורה הצבאית  medal for military merit  מדליית "200 שנה למשרד הבטחון"  Medal for distinguished military service, 1st class  Medal for military valour, 1st class  מדליה להנצחת 850 שנים לייסוד מוסקבה  מדליה להחזרת חצי האי קרים לרוסיה  עיטור האומץ  עיטור הכבוד של הפדרציה הרוסית  מדליה לחיזוק אחוות הנשק  עיטור ההצטיינות למען המולדת דרגה רביעית  אמן הספורט של ברה"מ  Medal "For Distinction in Military Service", 1st class  מדליה על הישגים צבאיים  עיטור אלכסנדר נבסקי  עיטור מסדר המולדת דרגה שלישית  מדליית סרגיי גורשקוב 
 
קונשנקוב בעת תדרוך לעיתונאים ב-2015
קונשנקוב מתראיין במהלך פריסה של חיל הים הרוסי בים התיכון, ינואר 2016
קונשנקוב עם עיתונאים באל-קרייתיין שבסוריה, אפריל 2016
לוטננט גנרל איגור יבגנייביץ' קונשנקוב (ברוסית: Игорь Евгеньевич Конашенков; נולד ב-15 במאי 1966) הוא איש צבא רוסי, דובר משרד ההגנה של הפדרציה הרוסית מאז אוגוסט 2011.
ביוגרפיה

איגור קונשנקוב נולד ב-15 במאי 1966 בקישינב, מולדובה.
ב-1988 סיים את לימודיו בהצטיינות באגף ההנדסה של בית הספר הצבאי הגבוה בז'יטומיר בתחום רדיו-אלקטרוניקה של כוחות ההגנה האווירית. ב-1998 סיים את לימודיו באקדמיה הצבאית של כוחות ההגנה האווירית. ב-2006 השלים את השכלתו באקדמיה של המטה הכללי של הכוחות המזוינים של הפדרציה הרוסית.
הוא שירת בחיל החלל במינהל הראשי של כוחות ההגנה האווירית הטריטוריאליים.
ביוגרפיה > דובר

מ-1998 היה קונשנקוב קצין בכיר וסגן ראש המחלקה לשיתוף פעולה עם התקשורת הרוסית והזרה במשרד ההגנה של הפדרציה הרוסית. ב-2003 הוא מונה לראש שירות העיתונות ועוזרו של מפקד המחוז הצבאי של צפון הקווקז, והיה אחראי לענייני יחסי ציבור והסברה. ב-2005 מונה לראש שירות העיתונות של צבא היבשה, וכיהן כעוזרו של המפקד העליון של הצבא לענייני יחסי ציבור והסברה.
ב-2009 הוא מונה לתפקיד סגן מנהל מחלקת ההסברה והמידע של משרד ההגנה, ובאוגוסט 2011 התמנה לראש מחלקת ההסברה והמידע של משרד ההגנה של הפדרציה הרוסית בצו של נשיא הפדרציה הרוסית. בכך הפך לדובר הצבאי הראשי של רוסיה.
במרץ 2017 מונה לראש מחלקת המידע והתקשורת של משרד ההגנה, במקביל למילוי תפקידו כדובר משרד ההגנה. עד 2011, תפקיד דובר הצבא הרוסי לא היה משמעותי ומשרד ההגנה מיעט בקיום מסיבות עיתונאים - עד מינויו של קונשנקוב לתפקיד.
הערות שוליים

↑  Igor Konashenkov. Ministry of Defence of the Russian Federation. Retrieved 30 June 2017.
↑    Roland Oliphant, ‏Russia warns it will shoot down alliance jets over Syria if US launches air strikes against Assad, The Telegraph, 6 October 2016
אין לי כוח למשחקים

"אין לי כוח למשחקים" הוא שיר שהוקלט על ידי הזמרת הישראלית מרגלית צנעני. את השיר הוציאו לאור חברות התקליטים מרגול הפקות וביג בוס רקורדס, ביוני 2004. הוא נכלל כרצועה השלישית מאלבום האולפן האחד-עשר של הזמרת גלה לי (2005).
רקע וכתיבה

"אין לי כוח למשחקים" נכתב והולחן על ידי אסף לביא צנעני, והופק על ידי תמיר צור. השיר הופץ כסינגל רשמי מתוך גלה לי (2005), על מנת לעזור בקידום המסחרי שלו. ב-27 ביוני 2004 נכנס השיר למצעד הסינגלים של תחנת הרדיו רשת ג' והגיע למקום השמיני. ב-18 ביולי אותה השנה עלה למקום השני – הדירוג הגבוה ביותר אליו הגיע. ב-19 בספטמבר יצא השיר מהמצעד לאחר אחד עשר שבועות רצופים. בנוסף, "אין לי כוח למשחקים" הגיע למקום ה-32 במצעד העברי של תחנת הרדיו של שנת ה'תשס"ד.
וידאו קליפ

לשיר "אין לי כוח למשחקים" הופק וידאו קליפ רשמי. אולם הוא פורסם בעמוד היוטיוב הרשמי של צנעני רק ב-20 ביוני 2011.
מיקומי שיא

|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |   ‏‏‏  מצעדים ודירוגים (2004)>  |
| --- | --- | --- | --- |
|  ישראל | המצעד העברי השבועי של רשת ג' | 2 |  |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |   ‏‏‏  מצעדי סוף שנה (2004)>  |
| --- | --- | --- | --- |
|  ישראל | המצעד העברי השנתי של רשת ג' | 32 |  |
הערות שוליים

1 2  מרגלית צנעני - אין לי כוח למשחקים, יוטיוב, 20 ביוני 2011
↑  Discogs, מרגלית צנעני – גלה לי
↑  המצעד השבועי של רשת ג' מתאריך 27 ביוני 2004, פזמונט
↑  המצעד השבועי של רשת ג' מתאריך 18 ביולי 2004, פזמונט
↑  המצעד השבועי של רשת ג' מתאריך 19 בספטמבר 2004, פמונט
↑  המצעד השנתי תשס"ד (2004), פזמונט
| מרגלית צנעני |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נערי שובה אלי • שמור אותי • אהבה אבודה • מנטה • חומות חימר • פגישה • מרגול • ארץ אש וארץ ים • חופשי • לעולם • גלה לי • דווקא היום |  |
| אלבומי אוסף | להיטי זהב • להיטי זהב חלק ב' • המיטב • המובחרים |  |
| מארזי תקליטורים | זמרת הנשמה מס' 1 |  |
| ערכים קשורים | אסף לביא צנעני • מרגול • ביג בוס |  |
| מרגלית צנעני – סינגלים |
| --- | --- | --- |
| נערי שובה אלי | "נערי שובה אלי" • "רוברטו" |  |
| שמור אותי | "שמור אותי" • "כמו שאתה יודע" |  |
| אהבה אבודה | "אהבה אבודה" |  |
| מנטה | "כל כך מוכר" • "עוד יהיה לי" • "ירוק חום ותכלת" • "בחיים תמיד צריך מזל" • "מנטה" |  |
| חומות חימר | "שחור הוא הצבע" • "צל על פני העשב" • "חומות חימר" • "אנ'לא מכפר שמריהו" • "נראה אותך הגבר" |  |
| פגישה | "פגישה" • "ידועה בציבור" • "חלומות האתמול" |  |
| מרגול | "למה לקחת לי אותו" • "רגעים" • "מרגול" • "עמק השווה" |  |
| ארץ אש וארץ ים | "ארץ אש וארץ ים" |  |
| חופשי | "חופשי" • "ציפיות" • "קפה אלהמברה" • "גם אני" • "נוגעת בתהילה" |  |
| לעולם | "לעולם" • "אל תבוא היום" • "שמעתי בכי" |  |
| גלה לי | "השנים הכי יפות" • "אין לי כוח למשחקים" • "אז מה?!" • "זה הכל משמים" • "אל תגיד לי ביי" |  |
| דווקא היום | "אל תישברי" • "עץ ירוק מפלסטיק" • "סרט ישן" • "צועקת אליך" |  |
| סינגלים אחרים | "רוצים שלום" • "נסיכות שחורות" • "פסטיגלבי" • "בלוז ים המלח" • "פתח לי" • "ימי הרדיו" • "במעגל" • "אני בחלד" • "בואו נתערבב" • "התחנה המרכזית" • "המנון האגודה" • "ארץ אבודה" • "נערי שובה אלי 2012" • "מלך" • "הלילה" • "למחוק את הזמן" • "מקצב במרוקאית" • "ילד" • "ידיים לשמיים" • "טיפה של חום" • "רגשות מזויפים" • "כולי באורות" • "מה אתה רוצה?" • "קול העולם" • "הוא פגע בי אמא" • "אהבה גדולה" • "עלם חמודות" • "מי אתה בכלל" • "פה זה לא אירופה" • "עוד יום" • "רחוק מכאן" • "יאמה" • "על הספסל שבשכונה" |  |
אימפולס טראקר

| --- | --- |

צילום מסך מ-Impulse Tracker
 מפתח:  ג'פרי לים
 גרסה אחרונה:  2.14 
 מערכת הפעלה:  MS-DOS
 נכתבה בשפות:  שפת סף 
 סוג רישיון:  תוכנה חינמית
 קוד מקור:  https://github.com/jthlim/impulse-tracker 
 קטגוריה:  תוכנת טראקר ליצירת מוזיקה
 אתר הבית
 
אימפולס טראקר (באנגלית: Impulse Tracker, או בשמה המקוצר IT) היא תוכנת טראקר חינמית ליצירת מוזיקה. זו הייתה אחת מתוכנות הטראקר האחרונות שפותחו לפלטפורמת MS-DOS. התוכנה נכתב על ידי המתכנת ג'פרי לים. הגרסה הרשמית הראשונה של התוכנה הושקה בשנת 1995 והגרסה היציבה האחרונה של התוכנה, v2.14 Patch #5, הופצה ב-8 באפריל 1999.
היסטוריה

את התוכנה פיתח ג'פרי לים בין השנים 1995 עד 1997, כתוכנה וחינמית. התוכנה יוצרת מוזיקה על ידי שימוש בצלילים דגומים ("sample") שמושמעים בגובה צליל שונה וכך אפשר ליצור הדמיה כאילו מדובר בסינטיסייזר אמיתי שמפיק צלילים.
הוא הפסיק את הפיתוח לאחר שקבוצה של ישראלים הפיצה בחינם גרסה מתקדמת של התוכנה שבעבורה דרש תשלום. האימפולס טראקר הייתה מבוססת על טראקר מוקדם יותר בשם Scream Tracker. החידוש המשמעותי של אימפולס טראקר היה השימוש בNNA - New Note Action כלומר האפשרות לקבוע באיזה אופן יושמע תו חדש לעומת התו הקודם (בScream Tracker כל תו קטע למעשה את התו הקודם= Cut). באימפולס אפשר להחליט האם רוצים שתו חדש יקטע/יפסיק את הקודם Cut, תו ישן יוחלף בתו חדש Fade "עמעום", או שהתו החדש יגרום לתו הקודם ל"השתחרר" Off = כלומר ה"אצבע" תורם מהמקלדת (ואז הצליל המוזיקלי יעבור לשלב הRelease במעטפת העוצמה). מעטפת העוצמה Envelope היא אפשרות לתת קצת "צבע" לגוון המוזיקלי את הדגימה. דגימת סאונד פשוטה יכולה לקבל עוצמות שונות על ידי שרטוט גרף שיתאר את העוצמה ביחס לזמן. כך אפשר להלביש עוצמה או Pan (באלאנס) - היחס בין רמקול ימין לרמקול שמאל בסטריאו, או לחלופין "Pitch" גובה - צלילים בתדירות גבוהה בסקאלה או נמוכה. שלב הRelease הוא למעשה השלב האחרון בגרף שממנו והלאה דגימת הקול הולכת ונעשית חלשה= "עמעום" (השלב הראשון הוא "התקף"- לאחריו "דעיכה"- אחר כך "המשכיות", ולבסוף "שחרור" Attack-Decay-Sustain-Release).
כמו עורכי מודולים אחרים, גם האימפולס טראקר מארגן מוזיקה ברשת של ערוצים (Channels). כל אחד מן הערוצים תומך בהוראות הפעלה והפסקת תווים בדומה למערכת MIDI. המודולים של אימפולס טראקר ממשתמשים בקבצים בעלי סיום it., שהיא ייחודית לאימפולס טראקר. קובצי it. נחשבים למתקדמים יותר מקבצי MOD או S3M. הם כוללים איכות דגימה גבוהה יותר ואפקטים אחרים.
משתמשים בולטים

בין היוצרים בולטים שהשתמשו באימפולס טראקר:
המלחינים של סטודיו Epic Games, ביניהם אלכסנדר "Siren" ברנדון ואנדרו "Necros" סגה, שהלחינו את המוזיקה עבור המשחקים מסדרת Unreal, Deus Ex ו-Jazz Jackrabbit 2
הרכב הטראנס שיבה שידאפו (ארז אייזן ודי ג'יי יורג)
הרכב הטראנס אינפקטד מאשרום (ארז אייזן ועמית דובדבני)
יוצר הטראנס די ג'יי אסטריקס (אבי שמיילוב)[דרוש מקור]
הערות שוליים

↑  http://timesofindia.indiatimes.com/articleshow/33227459.cms
↑  http://timesofindia.indiatimes.com/articleshow/33227459.cms
איסמעל לו

| --- | --- |

 לידה:  30 באוגוסט 1956 (בן 68) דוגונדוטצי, ניז'ר
 מוקד פעילות:  סנגל 
 תקופת הפעילות:  מ-1970
 סוגה:  פופ, מוזיקת עולם, Mbalax, אפרוביט
 שפה מועדפת:  צרפתית 
 כלי נגינה:  גיטרה, מפוחית פה 
 חברת תקליטים:  SYLLART RECORDS, Mango, Barclay Records
 פרסים והוקרה:  פרס קורה (1997)  אביר בלגיון הכבוד 
 www.ismael-lo.com
 פרופיל ב-IMDb
 
איסמאל לו (בצרפתית: Ismaël Lô; נולד ב-30 באוגוסט 1956) הוא זמר סנגלי.
ביוגרפיה

לו נולד בדוגונדוטשי (Dogondoutchi) שבניז'ר לאב ממוצא סנגלי ולאם ממוצא ניגרי. זמן קצר לאחר הולדתו של לו עברו הוריו לסנגל והתיישבו בעיירה רופיסק (Rufisque), ליד הבירה דקר. כזמר נודע ביכולות הווקליות המגוונות, ועוסק גם בהלחנה, כתיבה ונגינה על גיטרה ועל מפוחית.
בשנות ה-70 התחנך בבית הספר הגבוה לאומנויות "דקר", ולאחר מכן הצטרף ללהקה סופר דיאמונו (Super Diamono), אולם פרש ממנה בשנת 1984 לטובת קריירת סולו. במהלך ארבע השנים הבאות הוציא לו חמישה אלבומי סולו. בתחילת שנות ה-90 חתם לו על חוזה הקלטות עם חברת התקליטים ברקלי בצרפת והקליט את אלבום הסולו השישי שלו, "לו איסמאל". בזכות הצלחת הסינגל "Tajabone" הפך האלבום ללהיט באירופה, ופתח את דרכו של לו לקריירה בינלאומית. השיר שימש בפסקול סרטו של פדרו אלמודובר "הכל אודות אמא". האלבום "ISO" אשר יצא בשנת 1994 זכה אף הוא להצלחה. באלבום מלודיות גיטרה רכה ומוזיקה סנגלית מסורתית. שנה לאחר מכן שב לו לאפריקה לאחר שהייה באירופה. אלבום האוסף "Jammu Africa" ("אמא אפריקה") יצא ב-1996 ובו גם דואט בשם "בלי אשמה" עם מריאן פיית'פול. הסרט "ללחוץ ידיים עם השטן", העוסק ברצח העם ברואנדה נפתח בשיר הנושא של האלבום "אמא אפריקה". בשנת 2002 קיבל אות של כבוד על פעילותו. אלבומו האחרון "סנגל" (Sénégal) הוקלט בדקר, פריז ולונדון.
אילונה, ארכידוכסית אוסטריה

אילונה, ארכידוכסית אוסטריה (בגרמנית: Ilona Erzherzogin von Österreich;‏ 20 באפריל 1927 – 12 בינואר 2011) הייתה בת לענף הפלטיני ההונגרי של בית הבסבורג, ואשתו של גאורג אלכסנדר, דוכס מקלנבורג, ראש בית מקלנבורג-שטרליץ.
ביוגרפיה

אילונה (הלנה) נולדה ב-20 באפריל 1927 בבודפשט, ליוזף פרנץ, ארכידוכס אוסטריה ולאנה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה. היא הייתה נינה של גיזלה, ארכידוכסית אוסטריה, בתו של פרנץ יוזף הראשון, קיסר אוסטריה. אביה היה בנו של יוזף אוגוסט, ארכידוכס אוסטריה, שהיה מראשי השלטון הזמני בהונגריה בעקבות סילוקו של המלך קארוי הרביעי.
אילונה התחתנה עם גאורג אלכסנדר, דוכס מקלנבורג בטקס אזרחי ב-20 בפברואר 1946 ובטקס דתי ב-30 באפריל 1946 בזיגמרינגן, וירטמברג-הוהנצולרן באזורי הכיבוש של בעלות הברית בגרמניה. בעלה היה בנו הבכור ויורשו של גאורג, דוכס מקלנבורג, ראש בית מקלנבורג-שטרליץ מאשתו הראשונה אירינה מיכאילובנה רייבסקיה.
ב-6 ביולי 1963, לאחר מות חמיה, הפך בעלה למנהיגה החדש של בית מקלנבורג-שטרליץ. לאילונה ולגאורג אלכסנדר היו שלוש בנות ובן, אולם הם התגרשו ב-12 בדצמבר 1974.
אילונה מתה בבוקר ה-12 בינואר 2011 בפרייבורג, באדן-וירטמברג, גרמניה, והיא בת 83.
משפחתה

ב-20 בפברואר 1946 התחתנה אילונה עם גאורג אלכסנדר, דוכס מקלנבורג, ממנו נולדו לה ארבעה ילדים:
אליזבת כריסטינה, דוכסית מקלנבורג (נולדה ב-1947)
מריה קתרינה, דוכסית מקלנבורג (נולדה ב-1949)
אירנה, דוכסית מקלנבורג (נולדה ב-1952)
בורווין, דוכס מקלנבורג (נולד ב-1956)
הערות שוליים

1 2 3  Almanach de Gotha (186th ed.). 2003. pp. 65, 262. ISBN 0-9532142-4-9.
1 2 3  Darryl Lundy (4 דצמ' 2004). "Helene Ilona Erzherzogin von Österreich". ThePeerage.com. נבדק ב-2009-08-12. {{cite web}}:  (עזרה)
1 2  Paul Theroff. "AUSTRIA". Paul Theroff's Royal Genealogy Site. נבדק ב-2009-08-12.
↑  The Grand Ducal House of Mecklenburg-Strelitz. "Latest news and events". אורכב מ-המקור ב-2018-05-27. נבדק ב-2011-01-12.
אייריס מריון יאנג

| --- | --- |

 לידה:  2 בינואר 1949 ניו יורק, ארצות הברית 
 פטירה:  1 באוגוסט 2006 (בגיל 57) שיקגו, ארצות הברית 
 מקום לימודים:  אוניברסיטת המדינה של פנסילבניה, קווינס קולג' 
 מוסדות:  אוניברסיטת שיקגו  אוניברסיטת פיטסבורג  אוניברסיטת מיאמי 
 תחומי עניין:  לימודי מגדר 
 עיסוק:  חוקרת מדע המדינה, מרצה באוניברסיטה, פילוסופית, פעילת זכויות נשים 
 הושפעה מ:  מישל פוקו, יורגן הברמאס, ז'אק דרידה, סימון דה בובואר, מוריס מרלו-פונטי, קרל מרקס
 השפיעה על:  שילה בנחביב
 מדינה:  ארצות הברית 
 פרסים והוקרה:  Victoria Schuck Award (1991) 
 
אייריס מריון יאנג (באנגלית: Iris Marion Young;‏ 2 בינואר 1949 - 1 באוגוסט 2006) הייתה פילוסופית פוליטית, שעסקה בעיקר במהות הצדק ובהבדלים חברתיים. יאנג הייתה פרופסורית למדעי המדינה באוניברסיטת שיקגו שם הייתה חלק מצוות המרכז ללימודי מגדר והתוכנית לזכויות האדם. המחקר שלה עסק בתאוריות פוליטיות עכשוויות, תאוריות פמיניסטיות חברתיות וניתוח של מדיניות ציבורית. היא האמינה בחשיבות של מעורבות פוליטית ועודדה את תלמידיה לקחת חלק ולנסות להשפיע על הקהילות שלהם.
קורות חיים

אייריס מריון יאנג נולדה בניו יורק סיטי, למדה פילוסופיה לתואר ראשון בקווינס קולג', שם סיימה בהצטיינות. את התואר השני והשלישי שלה בפילוסופיה, העניקה לה אוניברסיטת מדינת פנסילבניה ב־1974. בשנות התשעים עבדה כמרצה וכפרופסור בתוכנית ללימודי מגדר, מיניות ונשים באוניברסיטת פיטסבורג, עד שבשנת 2000 עברה לעבוד באוניברסיטת שיקגו כפרופסור למדעי המדינה. בסוף שנות השבעים, יאנג הייתה פעילה בארגון "הפילוסופים המרקסיסטים אקטיביסטים" (Marxist Activist Philosophers - MAR), שלימים היה מוכר כ"ארגון הפילוסופים הסוציאליסטים – פמיניסטים ("Socialist – Feminist Philosophers Association – SOFPHIA). יאנג חלתה בסרטן הוושט בשנת 2005, ולאחר מאבק של שנה וחצי במחלה נפטרה, בגיל 57.